Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: ههمممم ده اول سؤال واستعد بقا لحمله كبيره علييييييييك 3 م عمر هيقدر يقدم ايه لمصر الجواب: ههههههههههه بالنسبة للحملة فأهلا و سهلا و مرحبتين و بالنسبة للسؤال فالحقيقة أنا لسة فى فترة أشبه بالبحث عارف حاجات على مدى قصير قدام لكنى لسة ماتبلورتش فى دماغى رؤية واضحة للى بعد كده و عموما ده أمر طبيعى لأنى بحتاج تكون فى ايدى حقائق من الواقع بالاحتكاك بيه عشان أقدر أبنى رؤيتى ممكن أعمل ايه عشان الواقع يبقى أحسن لكن من ناحية تانية أنا مهتم بمجالين الفكر و التنمية و بالنسبة للتنمية فمش هدفى فيها إنى أعمل تنمية مجتمعية بشكل مباشر و إنما التركيز أكتر على تدريب الناس اللى تشتغل فى المجال ده بفاعلية سواء عن طريق التدريب و ده بدأت فيه فعلا أو عن طريق المشروعات اللى بتبنى قدرات الشباب بشكل عملى

السؤال: ماذا يمثل لك فريق ممكن وما الذى لايمكن ان تسامح احد الاعضاء عليه ؟؟ الجواب: فريق ممكن هو أكتر مكان بلاقى فى نفسى بجد و ممكن طبعا تصدر حاجات تضايق من أى حد لكنى ماعتقدش إن فيه حاجة ماسامحش فيها

السؤال: الله يعينك يارب الجواب: اللهم آمين و إياكِ

السؤال: اخبار الفيزيا ايه ؟ الجواب: ناوى أبدأ فيها بعد العصر برضه إن شاء الله

السؤال: قصدت من السؤال هل لديك قواعد عن كيفية أن تسأل سؤلا صحيحا وصحيا ؟ أو مش قواعد بمعنى الكلمة أعني تصورك حول ذلك الجواب: كالعادة يا هاجر بتسألى سؤال صعب كيف نسأل ازاى نسأل السؤال الصحيح و الصحى هل يقع السؤال ضمن مساحة يقدر العقل يتحرك فيها فى الوقت الحالى بالمعلومات المتاحة و لا لأ ده يشمل إن يكون السؤال أولا فى منطقة العلم الإنسانى مش فى علم الغيب عموما زى السؤال مثلا عن كيف خلق الله الجنة ؟ و ثانيا نختبر السؤال إذا كنا نملك مقدمات كافية للوصول لنتائج فيه و لا لأ فإذا كان السؤال ده مثلا سياسى بالمقام الأول و ماعنديش أى فكرة عن السياسة فالسؤال يؤجل الحكم فى إجابته لغاية ماتتوفر المعلومات و المبادىء الكافية هل وجهنا السؤال للشخص المناسب ؟ شخص يملك المعرفة بمجال السؤال عنده الأمانة و الصدق يقول اللى يقتنع بيه فعلا مستعد يفكر فيه مش مجرد إنه هيجيب إجابة جاهزة و خلاص خصوصا لو السؤال جديد ما الفائدة المرجوّة من السؤال ؟ لما نعرف هدف السؤال هنعرف ازاى ندور له ع الإجابة اللى تحقق لنا الهدف ده فاللى يسأل مثلا ما هى الوسائل الرئيسية للتغيير الجذرى للأمة ؟ لو عارف إن هدفه مجرد المعرفة هيكتفى بإجابة نظرية فيها المبادىء و الوسائل بغض النظر عن مين يعملها و ازاى ندفعه يعملها أما لو الهدف تغيير فطبيعة التفكير فى السؤال تختلف و السائل نفسه هيتحرك بس ماتركزيش ف المثال ده بالذات الأهداف تتعدد هل السؤال مكرر و قديم و لا جديد بينور مناطق كانت مظلمة قبل كده هل تمت الإجابة عن السؤال قبل كده ؟ و إذا كانت تمت هل هناك داع حقيقى لإعادة طرح السؤال و لا هيكون مجرد تردد فى الإجابة و خلاص هل استخدمنا أداة الاستفهام المناسبة فين المناطق الغير واضحة فى الموضوع اللى بنفكر فيه ؟ من هنا تطلع أسئلة كتير و ممكن تتقمصى شخص معين و تتخيلى لو كان بيسأل فى الموضوع أو الفكرة دى يا ترى كان هيفكر ازاى بالنسبة لى بعتبر إن ماذا ماهية الشىء و لماذا الحكمة منه أو الهدف هم أول الأسئلة ييجى بعدهم كيف عشان نعرف ايه اللى هيحصل منه أو هيحصل له عشان يحقق الهدف بتاعه بعد كده بفكر فى بقية الأسئلة ده فى الغالب بس مش شرط دايما دى الحاجات اللى خطرت ببالى دلوقتى بس عموما الإجابة دى مجرد تصور مبدئى مش أكتر و فى كلامى اتكلمت فى بعض الحاجات عن ازاى نسأل و ازاى نجاوب

السؤال: ماذا تفعل حاليا ؟ الجواب: بسمع بيتكلم عن

السؤال: احساسك ايه بعد امتحان البرمجه ؟ الجواب: إحساس جميل جدا إنى فى المكان الصح و الحمد لله

السؤال: كيف من الممكن ان تحكم على نفسك بموضوعية انك تمضي في الطريق الصحيح ؟ الجواب: الموضوعية ليها مكانها اللى تكون مطلوبة فيه جدا بس فى حكم الواحد على نفسه و الطريق اللى ماشى فيه أحيانا بيحتاج يشوف إحساسه و قلبه بيقوله ايه ساعتها بيكون الحكم ذاتى و لكنه جزء أساسى من النظرة أما عن ازاى أحكم على نفسى بموضوعية فببساطة أراجع المبادىء و القيم اللى مؤمن بيها و أشوف مدى اتساق أفكارى و مشاعرى و سلوكى و تعاملاتى مع المبادىء و القيم دى و لا لأ عندى حاليا حوالى 10 أو 11 قيمة أساسية ممكن أرجع لهم أما بقى هل القيم دى موضوعة و مترتبة صح و لا لأ ؟ فدى مسألة أكبر بتأمل فيها من وقت للتانى و بشكل عام الواحد ممكن يعدل على نفسه كتير بمرور الوقت و لما يتعلم أكتر التعلم ده بقى بمفهومه الواسع ممكن يبقى من تعليق عابر من شخص أو موقف معين أو خبرة حياتية كبيرة أو كتاب أو دورة أو نقاش أو غيره بشكل عام بحب أكون منفتح على التعلم لأن كل حاجة بعد كده بتترتب عليه و هو من الـ 3 قيم المقدسة عندى

السؤال: هل من الممكن يكون عندك هدف واتعبت عليه وعند يتحققه لا تشعر بلذة الحصول عليه ؟ الجواب: ممكن لو ماكانش ده الحاجة اللى من جوايا فعلا نفسى أحققها فى الحالة دى بيتضح إن الحكاية كانت كلها على بعضها نظرة الواحد لنفسه او نظرة الناس ليه هى اللى دفعته للعمل ده مش حاجة تستاهل ساعتها بيحس إنه طلع السلم كله بس كان سانده على الحائط الغلط على رأى ستيفن كوفى

السؤال: ايه هى الركيزة الاساسية فى حياتك اهتماماتك الاساسية ؟؟ الجواب: عندى شك إن فهمى للسؤال هو نفس قصدك منه ممكن توضيح أكتر بالمقصود بالركيزة الأساسية ؟

السؤال: ابدا قراءة فى الفلسفة منين ؟؟ الجواب: صدق أو لا تصدق منهج الثانوية العامة أولى ثانوى و منهج الفلسفة فى أدبى كويس كمقدمة بس قراءة بتركيز و بعد كده هتبقى عارف الفلسفة مباحثها الرئيسية و الفرعية ايه و ايه اللى يجذب انتباهك أكتر فيها و بتبدأ بعد كده تبحث وفقا للموضوع و فيما يتعلق بفكرة التوحيد و فلسفة المعرفة و مبحث الوجود فيه كتاب رائع جدا اسمه قصة الإيمان بين الفلسفة و العلم و القرآن لنديم الجسر و أهم حاجة فى الفلسفة فى رأيى إنك تبقى مستعد تحاكم اللى بتقرؤه مهما كان شكله منطقى أو كانت عقلية عظيمة اللى فكرت فيه لأن كل فيلسوف له إيجابياته و أخطاؤه

السؤال: ازاي نقدر نغير الناس اللي حوالينا ؟؟ وهل لينا الحق ف ان احنا نعمل كده ولا لا ؟؟ والمفروض يبقي تغير لايه بالظبط وهل حاجات المفروض محاولش اغيرها ؟ الجواب: المبدأ الأول إن مسئولية الإنسان عن نفسه ثقيلة جدا مش سهلة زى مابنتخيل فى الغالب عيوبنا بتبقى خفية عننا جدا جدا لما نبدأ نركز على تصرفات الناس ده اللى يخلى البداية بالنفس أهم من كل شىء و البداية دى عمرها ماتنتهى حتى أحيانا ممكن يبقى تخيل الواحد عن نفسه جميل أوى فى حين إنه أقل من كده بكتير و عنده عيوب خطيرة المبدأ ده فى حد ذاته مقلقل جدا و يخلى الواحد يفكر ألف مرة قبل مايفكر إنه يتغير فى الناس بس من ناحية تانية الإنسان لما بيشتغل على نفسه فعلا كتير و ينقيها بيبدأ أحيانا فطرته نفسها ترفض حاجات كتير فى الواقع و تصرفات الناس بالذات لما تبقى حاجة مافيهاش شك و لا خلاف عقلى زى الظلم و الغش و الكذب و غيره هنا الإنسان ممكن ينصح بس ازاى بقى تكون النصيحة دى و امتى فده موضوع كبير أوى يحتاج بحث و تعلم لينا الحق فى تغيير الآخرين و لا لأ ؟ لينا الحق لو احنا المسئولين عن تربيتهم و فى الحقيقة ساعتها بتبقى مسئولية اكتر منها حق غير كده لأ فى رأيى الشخصى المفروض يبقى تغيير لايه بالظبط ؟ يكون مطلوب فى الأمور اللى الشرع أو العقل يؤكد عليها أما الأمور اللى بتبقى مساحة اختلاف شخصية يختلف عليها الناس باختلاف طبائعهم فمش المفروض نطلب من حد يغيرها و إلا نبقى بنضحك على نفسنا و بنتكبر عليه و كده جاوبت كذلك على السؤال الأخير بس الموضوع ده عموما أكبر من كده بكتير أوى فى رأيى

السؤال: عمرك اعجبت ببنت قبل كدة ؟ ولو كدة فعلا اييه اللى شدك ليها الجواب: اها طبيعى لكل شخص أعجبت بيه مميزاته الخاصة

السؤال: كيف تسأل سؤلا صحيحا وصحيا ؟ الجواب: كونك سألت ى السؤال ده فانت ى مش محتاج ة إجابتى عليه

السؤال: بتزاكر فزباء منين ؟ وازاى ؟ الجواب: لسة مابدأتش عشان كنت بعمل حاجة تاية مهمة النهاردة بس عموما يعنى ناوى أبقى بفهم من الكتاب و احتمال كبير أذاكر بعدها من ورق فيس بوك بس ده لسة ماجبتوش حتى الان و مش عارف شكله بالظبط لكن ناس نصحونى بيه أما عن ازاى فأنا بحاول أنظر أفكارى فيها كويس بحيث أحدد الاجزاء اللى عاوزة تتفهم الاول كويس و الاجزاء اللى عاوزة تطبيق عليها مثلا و هكذا و أكون عارف كل جزئية من المنهج بتتكلم عن ايه بالظبط و ايه الأجزاء الرئيسية تحتها

السؤال: ليه ما جربتش انك تهزر وتعيش حياتك كاى شاب فى سنك يمكن كدة احسن وافضل ليك ؟ الجواب: و مين قال انى مش بهزر انا بس مش مقضيها ع طول هزار دى الفكرة كلها

السؤال: شكلك مش صريح خالص الجواب: يمكن مش صريح اوى لكنى صادق

السؤال: انت ليه دايما بتتفلسف فى كلامك الجواب: سؤال وجيه برضه الحقيقة حاولت قبل كده أتكلم بشكل أبسط ماعرفتش يعنى هى بتطلع بتلقائية كده فكرة إنى أرتب أفكارى على قد ما أقدر و أبدأ بالأسباب و بعدين أوصل للنتائج أو بترتيب بالعكس و بتلقائية برضه تلقاينى بدخل فى كلامى الحاجات اللى مقتنع بيها سواء كانت أفكار أو مبادىء أو حاجات علمية أو غيره الكلام ده لما يبقى نقاش أو بقول رأيى فى حاجة إنما فى الهزار الأمر بيختلف الفكرة كلها إنى مش ى كل وقت بهزر و برضه ارتياحى كده أكتر

السؤال: يعنى مش فاكر حد طلب منك حاجة على الفيس انبوكس ؟ الجواب: مش فاكر غير برنامج قلت لصاحبه ماقدرش أوعدك إنى أبص عليه بص أنا قدمت لك اعتذارى من غير ماعرف انت مين و من غير اصلا و ماتقولى غلطت فى حقك امتى بالظبط و ازاى لو الموضوع يهمك فعلا فياريت تقولى هو ايه بالظبط مباشرة

السؤال: أنا غلبت حسن الظن تماااما وماقتنعتش انك ممكن تكون مش عايز تجاوب ، بس كرامتى مش سمحالى أبعت لك تانى وأفكرك ، خصوصا انك لو طلبت منى حاجة مش هنسى ، عموما حصل خير انس الامر الجواب: لو قصدك على سؤال بعتهولى قريب ياريت تقولى و لو قصدك على حاجة تانية برضه ياريت تقولى مش بسألك فضول دلوقتى بس احتمال يكون فعلا سوء تفهم حصل

السؤال: أنا لو طلبت منك حاجة بسيطة بس مهمة ليا وقلت لى حاضر وبعدين مااهتميتش أو نسيت ، مش المفروض أزعل ؟ وماتقوليش أفكرك الجواب: حقك تزعل بس بيبقى برضه عندى عشم تساعدنى أنا مش ببقى مش مهتم بس ممكن انسى فعلا ذاكرتى مش بتساعدنى حقك على ياسيدى و لو انى برضه كنت عشمان تكلمنى باسمك

السؤال: عمر هو فية وجة شبة بين التنمية البشرية وعلم النفس ؟ الجواب: التنمية البشرية ماتعتبرش علم فى حد ذاتها و إنما هى تطبيقات و فلسفات معينة هدفها تخلى حياة الناس أفضل ازاى بقى تخلى حياة إنسان أفضل و انت مش فاهمه أصلا ؟ فيعتبر علم النفس من الحاجات اللى تستند عليها التنمية البشرية ده لما تتعمل صح يعنى زى بالظبط ما التنمية البشرية بتبقى واخده حاجات من علم الإدارة كده و كنت قرأت من فترة إن فيه علم نشأ قريبا اسمه علم النفس الإيجابى و يعتبر هدفه قريب من التنمية البشرية و لكن بمنهجية علمية و دراسات متخصصة

السؤال: هههههههههههه مش عندك طموح يا عمر متنفعش يبنى للمهمة الكونية اللى كنت هعينك فيها الجواب: هههههههههههه الهدف الجيد هو الصعب الممكن

السؤال: شايف نفسك تقدر تعمل معجزة تغير الكون لسنين ادام ؟؟ الجواب: معجزة ؟ الكون ؟ ده أكبر من حجم البشر بس كفاية عليّ حياة الناس على وجه الكرة الأرضية

السؤال: هحاول معلش دوشتك معايا الجواب: ربنا يرزقك السكينة و لا دوشة و لا حاجة اطمن لو أقدر أساعد ماتترددش و ياريت لو تبقى تعرفنى وصلت لفين

السؤال: اجرى وراها ازاى الجواب: من وقت للتانى امنعها انها تهرب منك امسك نفسك مثلا قبل ماتفتح الفيس و اقعد لواحدك كده بعيد عن أى حد 5 دقايق جرب تمسك ورق و تكتب لنفسك حاسس بايه جرب حتى تجيب رسومات التلوين دى و تلون لو كنت بتحب التلوين و انت صغير قبل النوم ماتدخلش فيه ع طول و اقعد فكر شوية طبطب على نفسك و طمنها إنها ممكن تبقى أحسن من كده

السؤال: لسه بهرب منى الجواب: اجرى ورا نفسك اجرى وراها لغاية ماتهرب من كل حاجة لربنا سبحانه و تعالى

السؤال: انا بسالك عن قبل كده ؟ الجواب: كان لسة بدرى برضه

السؤال: بصراحه حبيت قبل كده ؟ الجواب: لسة بدرى

السؤال: ومن البنات ؟ الجواب: تعاملى مع البنات مختلف إلى حد ما ماتبقاش علاقة قريبة كده إلا فى حالة واحدة و مش دلوقتى خالص

السؤال: زى مين ؟ الجواب: أحمد العطار كريم مصطفى عبد الله عبد اللطيف أحمد سعد الدين

السؤال: عندي فكره اول ما تخلص امتحانات حدد كام كتاب تقراهم وتتناقش فيهم مع اصدقائك وكل واحد فيكم ليه فكر مختلف عن التاني فهتشوف الكتاب بشكل مختلف ممكن تحددوا مثلا س من الكتاب كل حد فيكم ياخد كتابين بس ويقراه كويس ويحكيلكم عن الكتاب وفي نقطه معينه تتناقشوا فيها ويا سلام لو كان مثلا كتاب زي الرحيق ال الجواب: فى نيتى أكمل قراءة إن شاء الله بس مش فى نيتى المناقشة عشان الانشغال فى الغالب جزاك الله خيرا على الاقتراح الجميل

السؤال: ولقيت الشخص ده ؟ الجواب: قصدك على سؤال د أمانى بريك ؟ الحقيقة نادر جدا جدا إنى ألاقى حد بالعمق إنه يفهمنى كويس جدا بأبعاد شخصيتى الكتيرة بس أعتقد إنه موجود فى أكتر من شخص

السؤال: حضرتك مثقف جدا ايه السر ؟ الجواب: هو عموما المثقف من المصطلحات اللى مالهاش تعريف واضح بس أنا بحاول أتعلم مش أكتر من كده

السؤال: إوصف لى شخصية تتمنى أن تلتقى بها وتصبح بجانبك دائمآ صفات وليس شخصيات الجواب: شخص عنده العمق الكافى إنه يفهمنى كويس جدا و يتفهم اللى جوايا و يهتم و يدعم و عنده استعداد أتعامل معاه بنفس الشكل

السؤال: اكتر حاجه حضرتك نفسك تحققها وتوصلها الجواب: مافيش حاجة واحدة هى أكتر حاجة و إنما هم حاجات كتيرة بتتكامل مع بعضها

السؤال: يعني لما ابقي منفتح واحسسهم بالاهتمام ابقي محافظ على كرامتي طب ازاي ؟ الجواب: هنا بقى الفن كله الفكرة إن حسن المعاملة مع الناس مش لازم يبقى اهتمام أوى لكنه بساطة فى التعامل عادى لأن كلنا زى بعض من ناحية تانية الاهتمام درجات فتتحدد الدرجة على حسب عمق العلاقة و من ناحية تالتة الدرجة دى ماتزيدش عن اللزوم حتى لو أقرب حد لينا عشان ممكن تبقى نتيجته مش كويسة و ده جزء من قصدى لما كنت بقول إن دايما تكون فيه حدود ملاحظة لما تتعامل مع بنت خلى بالك من النقطة دى كويس لأن البنت ممكن تفهم الاهتمام إنه أكتر من كده بكتير و انت مش واخد بالك

السؤال: الحياه الجامعيه اجمل ولا الثانويه الجواب: استمتعت جد بـ 3 ثانوى و أحيانا بفتقد هدوءها و بعض المواد زى العربى مثلا بس بشكل عام شايف إن الحياة الجامعية لكن ده مايمنعش إن لكل حاجة فى وقتها جمالها الفن كله بقى إن الواحد يعرف يستمتع بالوقت اللى هو فيه فعلا

السؤال: معاك بس انت حسيت كده او لاحظت فيا كده امتي ؟ وايه رائيك ان المفروض ماظهرش ده لكل الناس ؟ الجواب: اتصالك الصبح فكرنى بالمسألة دى بيتهيألى مش مسألة إنك ماتظهرش ده لكل الناس مش أحسن حاجة تعملها الفكرة فى رأيى إنك مع كونك منفتح و تهتم بالناس عموما تبقى فى نفس الوقت محافظ على كرامتك إنها تتعرض لقلة تقدير و الله أعلم

السؤال: بس مش شايف انها حاجه مش صح ف كل الاوقات ؟ الجواب: إنك تظهر للناس الاهتمام ؟ بشكل عام كل حاجة لما بتزيد عن حدها أو تتحط فى غير مكانها بتبقى مشكلة

السؤال: راضي ه عن نفسك بنسبه قد ايه ؟ الجواب: مافيش نسبة محددة لأن مافيش أداة دقيقة لقياس المشاعر لكنى عموما مبسوط منها اليومين دول و لله الحمد و المنة

السؤال: وحضرتك عملت ايه ف الامتحان ؟؟ الجواب: الحمد لله كويس جدا احتمال أكون اتلخبطت فى حاجات بس مبسوط جدا الله المستعان ع الفيزيا بقى

السؤال: اكيد مش سهل ، انا نفسى اعمل ده بس مش سهل ومحتاج زى ما بيقولوا اعادة تأهيل ، وعلى حسب النتايج من التأهيل ده هعرف ان كنت هقدر اسامح ولا لا الجواب: خلينا نقول مبدئيا إن إعادة التأهيل دى تبدأ من إنك تسامح نفسك و عشان تسامح نفسك محتاج تظهر لنفسك النية الكويسة لو تقدر تعمل حاجة تصلح اللى فات يبقى حاول و ماتفضلش شايله فوق دماغك و هم على قلبك و لو ماتقدرش تصلح اللى فات جدد نيتك و حاول تعمل حاجة كويسة تعوضك عن اللى فات حاجة تحسسك إنك لسة فيك خير كبير و ممكن تبقى أحسن مما كنت خلى بالك إن الحاجة الكويسة دى هى اللى تحسن حالك مش تستنى لما ترجع الاول فى حالة إيجابية و لو ماعندكش طاقة على حاجة كبيرة ابدأ الاول بحاجة صغيرة و لو كانت مجرد إنك تتوضأ و تقرأ صفحة من القرآن

السؤال: تمام انا قريت الاجابه دى عندك قبل كده وعجبتنى اوى ، بس بردو ملقيتش حل لحالة الخصام والهجر اللى بينى وبين نفسى الجواب: هل تفتكر ى إنك قادر ة تسامح ى نفسك و توعدها ماتقعش فى نفس الخطأ تانى و تبقى أحسن مما كانت الأول ؟

السؤال: لية مش بتشارك في السياسة خالص ؟ واي التيارات تفضل بعيد عن الكلام يعني قول اجابة واضحة الجواب: سؤال وجيه برضه 1 عشان ماعنديش مصدر موثوق منه للمعلومات فالأحكام هتبقى ظنية و فى الوقت الحالى ماينفعش أبنى أحكامى على ظن و أمشى وراها لأن السياسة حاليا تُزهَق فيها أرواح و أنا مش حابب تزهق روحى هباءً و لا مستعد أحمل ذنب روح 2 لأنى مقتنع إن اللى احنا فيه مركب من جذور عميقة جدا فى تفكير الناس و تعاملهم مع الأمور زى مثلا إن أغلب الناس مفتقدين لأبجديات التفكير المنطقى و زى مثلا إن ناس كتيرة جدا مستعدة تبيع مبادئها عشان تاكل و تشرب و تنام فأنا مهتم بعلاج الجذور اللى زى دى فى حدود قدرتى و التركيز على المجال ده أكتر من اهتمامى بالسياسة 3 لأنى مش شايف طرف عِدِل 4 لأنى أصلا لا تستهوينى السياسة بتفاصيلها الكتير و زى ما قيل فى الحديث كلٌ ميسر لما خُلق له و أنا واضح عندى إنى مش ميسر للسياسة من زمان جدا ملحوظة أنا متجنب السياسة من زمان من قبل الانتخابات الرئاسية فى 2012 لما كنت بدأت ألاحظ إن صعب جدا جدا الوصول للمعلومات الموثوق فيها من أى مصدر أخبار 5 مابحبش أفتى فى اللى مابفهمش فيه فإذا فكرت أشارك فى السياسة برضه مش هيكون دلوقتى و هبقى لازم الأول آخد فترة أتعلم فيها عن المجال ده كويس و ازاى المفروض الأمور تمشى 6 عادة بركز على الحاجة اللى لى فيها تأثير أكبر فإذا شاركت فى السياسة و دخلت فعلا مش بعيد ادخل فى حملة انتخابية لأحد المرشحين و ادعمه بقوة لكن أبقى قاعد بتكلم خلاص فدى حاجة مش بفضلها و ده معناه تحول جذرى فى حياتى أنا مش عاوز أعمله حتى الآن الطبيعى فى رأيى إن مش كل الناس هتشارك فى كل حاجة و مش كل الناس هتجذبهم السياسة ومش معنى حق المشاركة السياسية إن يبقى مفروض على كل إنسان إنه يتكلم فى السياسة و يقول رأيه و مش شرط يكون للإنسان رأى فى كل شىء لأن ماحدش عنده معلومات عن كل شىء و مش شرط كل الآراء اللى الواحد بيفكر فيها يقولها لأن مش كل الآراء بتكون مبنية على قواعد مؤكدة عذرا على الإطالة بس حبيت أحسم الجدل فى الموضوع ده و السؤال التانى جاوبته وسط كلامى مانا لو كنت مقتنع بطرف معين فعلا كنت أنضم له أو ع الأقل أتكلم عنه

السؤال: ماشي نسييييييييييت بقالي زمان حاططه وماخدتش بالي ماشي ياباشا كل سنه وانت طيب حبيت اسلم عليك ويارب نشوفك قريب في الجامعه الجواب: و انت بالصحة و السعادة

السؤال: ثوره دى ولا انقلاب الجواب: مش فاضى للكلام ده

السؤال: اتحداك تعرف مين انا الجواب: طيب

السؤال: انت مين ؟ الجواب: إنسان بيحاول يفهم العالم كويس و عاوز أكون سبب إن حياة الناس تكون أفضل مهتم بالفكر و الفلسفة و المنطق و التنمية المجتمعية و تنمية المهارات الحياتية و بحب القراءة و الكتابة و مخالطة الناس من جوانب شخصيتى فى الاجابتين دول 66917741805 71224314349 و الانجازات العملية حتى الآن فى الاجابة دى 105657023981

السؤال: يا صديقى حينما أسألك عن رأيك لا أطلب منك فتوى ولا أختبرك بل أطلب منك معلومات حول ما يخص الموضوع لعلك قرأت فيه أو كان موضع بحث وإهتمام بالنسبة لك فتضيف إلى معلوماتى من باب تبادل المعلومات الجواب: آه أنا مطمئن لنيتك الجميلة يا صديقى لكنى بفضل أتكلم فى اللى بفهم فيه أكتر بالنسبة لابن صياد قرأت عنه بعض الأخبار و إنه ممكن يكون هو الدجال و بالنسبة للسامرى فمعرفتى بيه لا تتجاوز آيات القرآن فى الغالب و مش فاهم المقصود من الآية فقبضتُ قبضة من أثر الرسول فنبذتها يعنى أعرف عن الموضوع ده من باب الثقافة العامة مش الدراسة أو التخصص و بالتالى بفضل ماتكلمش فيه

السؤال: ماذا تعرف عن السامرى وكيف رأى سيدنا جبريل وما قولك فيما يروى أنه المسيح الدجال وما هو أمر ابن الصياد الجواب: صديقى الأمور دى مش برأيى أنا و إنما بقول العلماء و المحققين بشكل عام أمر الدجال فيه غموض كبير و قيل عنه حاجات كتير ممكن مانقدرش نتأكد من صحتها فالأحاديث الصحيحة و ما ينبنى عليها من عمل أولى فى رأيى بالاهتمام

السؤال: انت جربت الفشل قبل كدة ولو جربتوه حسيت باييه ؟ الجواب: الفشل يُفهم بطريقتين إنى أحاول أحقق هدف معين و ما أنجحش فى تحقيقه أو إنى أعيش فترة من حياتى مدمر داخليا و إرادتى مكسورة بحيث مش قادر أعمل حاجة أعتبر جربت الاتنين عموما بس بتسألنى عن انهى نوع ؟

السؤال: لما بتكون مع اصحابك بتتناقشوا فى موضوع مهم بتزعل لو اعتبروك غير موجود ؟ الجواب: اها شىء طبيعى الواحد عموما يحب يحس إن وجوده له قيمة و أهمية فى العادة هعمل حاجة من اتنين لو الموضوع يهمنى و المناقشة تستاهل الدخول فيها يبقى أقول رأيى بوضوح و لو الموضوع مايهمنيش أو يهمنى لكن مستوى المناقشة سىء يبقى أشغل نفسى بأى حاجة مفيدة أحسن مع ملاحظة إنى لو زعلت مابيكونش زعل كبير يعنى و مابكونش مضايق منهم نفسهم فى الغالب لأن أحيانا الناس تهمل شخص من غير قصد لمجرد إنه هو أصلا اللى قاعد ساكت

السؤال: السؤال كان بيقول ان ازاى الانسان اللى مشى ف طريق غير طريقه واختار اليأس ونفسه مش مسمحاه وبالتالى بيتهرب منها عشان عارف هو عمل ايه فيها ومش قادر يواجه بأى شكل من الاشكال مهما حاول لأن نفسه كانت كبيره أوى وكانت عاوزه حجات كبيره اوى الجواب: أعتقد إن الإجابة دى فيها إجابتك على سؤالك 65651988973 يسعدنى لو تقرأها تقرئيها و تقولى بعد كده بتفكر فيه ايه و نفكر مع بعض يهمنى فعلا

السؤال: بتحب تسمع انواع ايه من الموسيقى ولمين وبتحب تسمع قران لمين وهواياتك ايه صديقك باسل الجواب: مافيش نوع محدد من الموسيقى بسمعه و القرآن مشارى العجمى عماد المنصرى أبو بكر الشاطرى هواياتى منها القراءة و الكتابة و التدريب و دراسة الفلسفة و المنطق و التطوع

السؤال: سؤال خيال علمى لو اتكتب لك تقابل شخصية من العلماء حتى لو من العصور القديمة هتختار مين وهتقوله ايه ؟ الجواب: يمكن الخوارزمى بس مش هقوله هحاول أسمع منه

السؤال: علي فكرة بئي انت برنس فولو عن اقتناع تام ربنا يزيدك ويكرمك وينفع بيك الجواب: تسلم من كل سوء

السؤال: تخلص أيه الجواب: تخلص فعل مبنى للمجهول بفتح اللام تُخلَص لله

السؤال: وقد أختلست تلك اللحظات الصادقة التى أعشق فيها أن اختلى بذاتى فى زحام الحياةِ وخضم الظروف وأمسكت قلمى وهممت أن أسكب ثوران مشاعرى على الورقاتِ وقلت لها أيا عمر أيا عمر تسعة عشر عاماً ومازلت لم الجواب: أيا عمر أيا عمر تسعة عشر عاما و مازلت لم تُخلَص بعد

السؤال: ازاى ابنى ثقتى ف نفسى ؟ الجواب: 1 اكتشف ى نفسك سماتها المميزة و نقاط القوة و نقاط الضعف و اهتماماتك و أولوياتك فى الحياة 2 حب ى نفسك و افرح بنعمة ربنا عليك فى نقاط القوة و اشكره عليها بإنك تحسن ى استخدامها 3 تقبل ى حقيقة إن طبيعى يبقى عندك عيوب و أخطاء اعترف ى بيها من غير كسوف لأن ببساطة كل الناس كده أصلا 4 ماتخليش تركيزك الأساسى على نقاط الضعف و لكن التركيز يبقى على نقاط القوة و ازاى تستغلها تستغليها 5 نقاط الضعف اهتم ى بإنك تعالج منها الحاجات الخطيرة و تعرف على الناس اللى يدعموك فى نقاط الضعف دى و يكملوا نقصك و تكون ى انت ى كمان قادر ة تفيدهم بنقاط القوة اللى عندك 6 ابنى رصيد لنفسك داخل قلبك انوى إنك تعمل حاجة و خد قرار بيها و نفذها ساعتاه بتبدأ تشوف إنك أنجزت و ابدأ خد قرار تانى أكبر شوية و هكذا بالتدريج كل ماتقطع على نفسك وعود و توفى بيها رصيد الكرامة الشخصية عندك بيكبر 7 خليك متواضع وقت التواضع من غير ماتنكر حاجة كويسة موجودة فيك ى التواضع الصح فى رأيى إنك تبقى شايف النعم اللى موجودة عندك كويس جدا و بتشكر ربنا سبحانه و تعالى عليها و تبقى عارف كويس أوى إنها مش ذاتية منك كده و إنما هى فضل و منة من عند الله لاحظ ى إن السلسلة كلها بتبدأ من اكتشاف الواحد لنفسه و تقبله للى موجود فيه ممكن تعمل ى اختبار زى مايرز بريجز أكيد مش هيدلك على نفسك 100 لكنه أفضل من إنها تبقى بالنسبة لك مجهول و فيه اختبارات تانية برضه ممكن تفيد زى أداة تحليل الاهتمامات بس للأسف ماعرفلهاش رابط ع النت الإجابة دى فيها بعض الملاحظات و الإضافات التانية 106118548205

السؤال: السؤالين ال اتمسحوا كانو بيقولو ايه عشان اعرف سؤالى منهم ولا لا الجواب: لو سألت عن حاجة و أنا مارديتش عليها يبقى هو منهم إلا إذا قلتلى عاوز لايكات واحد كان بينتهى بكلمة أعمل ايه و للأسف مالحقتش حتى أقرؤه بالكامل و التانى كان تقريبا إذا كنت بكره السياسة زى ناس كتير

السؤال: هل تثق بنفسك وما هو الإثبات ؟ الجواب: ايوة الإثبات إنى مش شايف إنى محتاج أديلك إثبات

السؤال: صحيح اول مرة اتناقش معاك بس على العموم نقاش الى حد ما جيد سواء عن الكلية او عن الاختلاط بوركت وفقك الله وكتب لك الخير باحثة الجواب: هدانى و إياكِ

السؤال: وعموما انا لم أكن انقل اقول علماء ومشايخ إنما كنت احاول استنتج من ما حدث في عهد الرسول صلى الله عليه وسلم وعموما اديني بابحث في الموضوع تاني اهو وبإذن الله لنا لقاء اخر في نفس الموضوع الجواب: كتاب تحرير المراة فى عصر الرسالة و كتاب قضايا المرأة للشيخ محمد الغزالى و رأى الشيخ يوسف القرضاوى و خذ بالرأى اللى تقتنع بيه و لا تنكر على إنى أخدت بأحد الآراء عند الاختلاف لأنى حسيته أقرب للفطرة من ناحية و اقتنعت بيه كاستدلال من ناحية تانية و شايفه أقرب لواقعنا من ناحية تالتة

السؤال: اخفاء الهوية ليس قصدا وانما لاني لا اعرفك شخصيا ولا توجد اي وسيلة تواصل بيني وبينك غير الاسك الجواب: إخفاء الهوية يخلينى ماقدرش أعرف أو حتى أخمن ايه خلفيتك عن المسألة أو وصلت للنتائج اللى مقتنع بيها ازاى و بالتالى قد يهدم المناقشة من قبل أن تبدأ و مش هو أكبر مشكلة فى بحث المسألة دى على لأنك بتتكلم دلوقتى فى قضية شرعية فيها اختلاف و أنا مش متخصص فى العلوم الشرعية و إنما متعلم ماوصلتش لمستوى النقاش فى الحلال و الحرام إطلاقا بس فى نفس الوقت مش جاهل بالمسألة تماما برضه و الحمد لله

السؤال: كاتب 106035282157 لو كان الاختلاط شئ عادي في حدود الزمالة زي م احنا بنسميها لكان أولى أن يفعله رسول الله صلى الله عليه وسلمكي يعلمه للأمة أجمع لا ليأخذه بعض منهم شئ عادي والاخر يأخذه تحريم الجواب: السؤال هنا هل حدث الاختلاط فى عهد الصحابة ؟ و ما قول العلماء فيه مش قولى أو قولك أما عن رأيى الشخصى فهو محكوم بالشرع فى النهاية إن اقتنعت إنه شرعا لا يجوز فهو لا يجوز السؤال الأول هل هو فعلا لا يجوز بإجماع

السؤال: الحمد لله ربنا يوفقك في حاسبات يا عمر ويكتب لك الخير دائما ويستعملك ولا يستبدلك الجواب: اللهم آمين و ييسر لك الخير دايما

السؤال: أقصد ان سيدنا محمد صلى الله عليه وسلم كان معلم الامة يعلم الصحابة والصحابيات كل على حدة ولم يخلط سيدنا محمد صلى الله عليه وسلم بينهم لان نتائج ذلك تكون أكبر من كونه أمر عادي الجواب: صديقى أو أستاذى الأمر يحتاج البحث الشرعى و الاجتماعى علميا المناقشة فيه لا تكون على مع إخفاء الهوية أصلا المناقشة فيه من حيث الحكم الشرعى تكون مع الشيوخ و العلماء مش معى أنا و على حد علمى أنه لا إنكار فى الأمور الخلافية هدانى الله و إياك

السؤال: افهم من كدة انك كنت حابب تدخل حاسبات اصلا ؟؟ يعني مش كنت عاوز هندسة وبسبب التنسيق او كدة ؟؟ الجواب: حاسبات بالنسبة لى مثال على إن الحب بييجى بعد الجواز عادى أيام 3 ثانوى كنت عملت بحث و تفكير و استشارة و حتى تحليل شخصية بأكتر من شكل عشان أحدد الكليات اللى تناسبنى أكتر فأصبحت تربية قسم رياضيات علوم قسم رياضيات هندسة و بالترتيب نفسه و لكنى تناقشت مع واحدة من الناس اللى بحترمهم جدا خريجة هندسة اتصالات بعد التفكير فى كذا حاجة إضافية غيرت الترتيب بقى هندسة علوم و تربية فى ترتيب واحد تقريبا و بعد النتيجة تقريبا حصل حوار تانى طويل استقرينا فى آخره على هندسة حاسبات علوم و أنا أصفت لهم تجارة إدارة أعمال مجموعى ماكانش ف الخطة أ و لكن فى الخطة ب و بعد مادخلت الكلية بقيت أفضلها على غيرها تماااااااما فالحمد لله يسر لى الأفضل و هو أعلم

السؤال: اكتر يوم بتنتظره كل سنة ؟؟؟ الجواب: يمكن شهر رمضان بالكامل غير كده الأيام كلها زى بعضها مايفرقش بينها إلا اللى الواحد هيعمله فيها و من هنا تتميز عن بعضها

السؤال: هو ايه اللي جميل بالظبط الجواب: إنى فى أولى حاسبات المنصورة

السؤال: بما انك بتحب الاسئلة الصعبة اللي محتاجة تفكير فيالا فكر انت في اولى حاسبات فعلا ؟؟ الجواب: ههههههههه اه فى أولى حاسبات و ده شىء جميل

السؤال: طيب ايه اكتر الكتب اللي تحب تقراءها ومتزهقش منها الجواب: سؤال تحفة كتابى المفضلين هم الشيخ محمد الغزالى ستيفن كوفى د عبد الكريم بكار من أكتر الكتب اللى ما أشبعش منها كتب الغزالى عموما بس خصوصا الجانب العاطفى من الإسلام عقيدة المسلم فقه السيرة السنة النبوية بين أهل الفقه و أهل الحديث عاوز أراجعه و لستيفن كوفى كتبه اللى اثرت فى إدارة الأولويات العادة الثامنة و للد عبد الكريم بكار تكوين المفكر و لسة عاوز أقرأ له حاجات جديدة دى قايمة الكتب اللى كتبتها للسنة الـ 20 من عمرى 104383478253 و دى إجابة بيتهيألى فيها تفصيل أكتر متعلق بالسؤال اللى فات على ما أعتقد 106035282157

السؤال: طيب رايك ايه ف فكرة الزمالة ف الكلية بين البت وزميلها الجواب: تتوقف على المقصود بكلمة زمالة أنا مش شايف إن التواصل يبقى مرفوض تماما و لا يبقى مفتوح بلا حدود كنت بقول قبل كده إنى شايف الاختلاط شىء عادى مش الصح يتمنع و فى نفس الوقت شايف إنه لازم يكون له حدود و إن الحدود دى هى ايه بالظبط فدى مسألة لا زلت أبحث فيها أما عنى كعمر فأنا بتواصل من زمان مع ناس كتير شباب و بنات لأسباب كتير حتى استغربت فى البداية من الانغلاق التام فى الكلية و بعدها فهمته لما لقيت إن فعلا فيه ناس جاية تعيش فى قصة حب و خلاص

السؤال: طيب راسم طريقك ازاي السنين الجاية هو كله قضاء وقدر ونعم بالله الجواب: سؤال مش سهل خصوصا إنى مش مقتنع برؤيتى الحالية و عاوز أظبطها عموما اللى فى دماغى حاليا كالتالى الترم التانى السنة دى أكمل حفظ قرآن و تلاوة تبعا للجدول بحيث أتم الحفظ خلال 5 سنوات و أختم قراءة كل شهرين و الله المستعان أسعى لأنى أصلى الفجر جماعة أنضم لمنظمة و الحمد لله اتقبلت فى التصفية الأولى و عقبال التانية بقى أنفذ تدريب مشروع حياة فى الكلية عندنا ازاى الواحد يكون إنسان صاحب بصمة أصل لمعدل قراءة 3 كتب شهريا على الأقل أتعرف أكتر على المجال و أبحث شوية ازاى أبقى و ازاى ندخل للمنصورة لأن ماعندناش فرع منه أكمل تكوين العلاقات فى الكلية و اعرف أكتر مين ممكن يبقى فى الفريق اللى يبدأ المنظمة اللى بفكر فيها و بالاضافة لكده أكون بللورت فكرة المنظمة و طبيعة عملها فى دماغى و بالنسبة لفريق ممكن فشغل الترم التانى يتوقف على اللى هنوصل له فى اجتماع نص السنة إن شاء الله اتعلم كويس لغة و أتدرب أكتر على تحسين الانجليزى عندى أكمل كتابة فى المدونة بتاعتى بعد فترة توقف فى الاجازة قبل سنة تالتة عندنا نشاط نادى التنمية البشرية فى المكتبة للموسم الرابع إن شاء الله سنة تانية أكون حددت التخصص اللى ناوى أكمل عليه ف الكلية أبدأ التحضير العملى و التجهيز للمنظمة اللى بفكر فيها تكوين الفريق و بداية البحث و التخطيط التفصيلى و التدريب لأعضاء الفريق أكمل حفظ و قراءة فى القرآن تبعا للجدول أكون بساعد طلبة سنة أولى يعرفوا يتعاملوا مع الكلية صح من بدرى أبدأ أشوف تدريب عملى فى شركة مثلا إن أمكن أوتدريب مع نفسى أبدأ أبحث أكتر فى اللى عاوز أعمله بعد الكلية إن شاء الله و أحدد اتجاهاتى بالنسبة لمجالات التقنية و مجال التدريب بيتهيألى كفاية لغاية هنا عشان الإطالة و لأن الحاجات اللى على مسافة بعيدة من دلوقتى لسة مش واضحة فى دماغى كفاية شكرا على السؤال الجميل

السؤال: لا تمام طيب لو رجعت بيك سنة 2013 ايه اكتر حاجة كنت هتعملها ومش عملتها الجواب: لا شىء 2013 علمتنى حاجات كتير أوى غالية بفضل الله و كان فيها أيام رائعة فى ثانوية عامة و فى الاجازة و فى الكلية حتى أصعب التجارب و أسوأ الأخطاء اتحولت لدروس غالية جدا عالية لو هقول إنى هغير الخطأ اللى فات فده معناه إنى بتخلى عن الدرس معاه و الدرس عندى أغلى يمكن بس كنت أخلينى فى سلام مع نفسى أكتر شوية الفترة الأخيرة

السؤال: لو شخصيتك دلوقتي مش كانت شخصيتك كنت تحب تكون ايه ؟؟؟ فاهمني ولا الجواب: لو لم أكن عمر سلطان لوددت أن أكون عمر سلطان ههههههههه لا بجد كنت هحب إنى أكون نفس الشخص ده لأنه عاجبنى و فى نفس الوقت كنت هبقى حابب لو إنه متخلص من بعض العيوب كده هل فهمتك صح ؟

السؤال: طب اسال انا بقي شوية لو حضرتك فاضي الجواب: على الرحب و السعة يسعدنى

السؤال: طيب ممكن توصف شخصيتى ؟ يعنى ممكن تقول ايه اكتر حاجة ممكن تزعل الناس منى وانا مش واخد بالى ؟ الجواب: التصرف السريع زيادة عن اللزوم يا صديقى و احيانا ممكن تحسس الناس انك فهمتهم قبل ماتبدأ تعرض وجهة نظرك و العصبية دول اهم 3 حاجات فى رأيى و انت لو ماكنتش غالى عندى ماكنتش قلتهم

السؤال: طيب ممكن توصف شخصيتى ؟ يعنى ممكن تقول ايه اكتر حاجة ممكن تزعل الناس منى وانا مش واخد بالى ؟ الجواب: السؤال واصلنى كمجهول

السؤال: ايه رايك فيا ؟ الجواب: أنا شايف إن قلبك أبيض و دى حاجة حلوة و بتتحمس للحاجة اللى مؤمن بيها جدا الحماس ده نفسه هو اللى بيعمل مشاكل بعد كده عشان بيولد تصرفات مش محسوبة نندم عليها بعد كده

السؤال: ازاي اقدر ارتب اهتماماتي ؟؟ ازاي اوصل لمرحله من اني اعمل كل حاجه وابقي مركز فيها بدون ما اخسر اي حاجه منها ؟ الجواب: خلينا نتفق مبدئيا يا صديقى إن ماحدش بيقدر يعمل كل حاجة أصلا ترتيب الأولويات بنعمله عشان كده عشان نعرف ايه اللى نركز عليه و ايه اللى مش مشكلة نضحى بيه ازاى بقى تعرف تحدد الاهتمامات دى فقدامك كذا سكة اختبارات الشخصية و القدرات غالبا الأجنبية إنك تعمل حاجة زى قصة حياتك كده تقسمها مراحل و تحللها عشان تطلع منها بأكتر حاجات مهمة عندك تحدد أهم قيمك فى الحياة اللى بتحب تعيش عليها بحيث لما تلاقى القيم دى متوفرة فى عمل يبقى أهم عندك من غيره ممكن تقيس كل عمل بناءا على عمق الأثر الانتشار الاستمرارية المال قدرتك عليه الاستمتاع بيه ممكن يفيدك أوى تقرأ الـ 3 كتب دول لـ ستيفن كوفى العادات السبع للناس الأكثر فاعلية العادة الثامنة إدارة الأولويات وكذلك دورة رتب حياتك للدكتور طارق السويدان بس دى للأسف الفيديو اللى موجود ليها ع النت تقريبا من أكتر من 5 سنوات و لا حاجة أما الجديدة المعدلة فاتمسحت من ع اليوتيوب تقريبا ابقى فكرنى أجيبهالك ف يوم هى و الأسئلة بتاعتها

السؤال: مين مثلكـ الاعلى الجواب: النبى صلى الله عليه و سلم و لكنى لسة ماوصلتش لمستوى التأسى بالنبى حتى الآن أما من الموجودين حاليا ففى كل مجال قدوة معينة فى الإنجازات مثلا الدكتور طارق السويدان فى الفكر الإسلامى الشيخ محمد الغزالى فى الفكر الدكتور جاسم سلطان و الدكتور عبد الكريم بكار و هكذا بيكون فى كل واحد حاجات تميزه أقتدى بيه فيها فى نظرتى لحياتى و التعامل معاها سيدنا موسى عليه السلام و إن ماكنتش برضه لسة وصلت لمستوى الاقتداء العملى بيه أما بقى قدوة فى كل شىء فلا يوجد على الإطلاق إلا النبى صلى الله عليه و سلم

السؤال: زى ايه العيوب الخطيره ؟ الجواب: التشتت بشكل وحش عاوز أركز على علاجه الفترة الجاية إن شاء الله بحب أتواصل مع الناس و دى حاجة كويسة بس بتزيد عن حدها عندى بحيث أنسى أخد فرصة أقعد مع نفسى و أنظم حياتى كويس بتردد أحيانا بشكل مش كويس تبقى فى دماغى فكرة حلوة و رائعة بس أتأخر فى تنفيذها لغاية مايبقى ضاع عليها الوقت بنسى بسرعة جداااااااااا كفاية بقى الـ 4 دول بلاش فضايح و بالمناسبة العيوب دى بعمل على إصلاحها و الحمد لله باستثناء موضوع النسيان ده مبسوط بيه بعيد عنك

السؤال: اي مجال حضرتك عايزه مش حاجة معينة يعني الجواب: هاخد الدراسة كمثال ربنا أكرمنى بمميزات ذكائى التحليلى معدله 130 و دى نسبة رائعة ناقصها 10 درجات و تدخل فى العبقرية اتعلمت قبل كده مهارات دراسية متعلقة بتنظيم الوقت و مذاكرة كل مادة ازاى و ما إلى ذلك عندى موهبة فى التخطيط و ده بيسهل على أفكر ازاى أوصل للنتيجة اللى عاوزها و من العيوب بكره المذاكرة الروتينية و بالتالى بمل بسرعة من المذاكرة اهتماماتى خارج الدراسة كتيرة و ده بيخلينى أتشتت بقعد ع الفيس كتير زيادة عن اللزوم و ده بيضيع وقت

السؤال: باشمهندس عمر اسفه تاعبه حضرتك بالاسئله الكتيره بس انا فعلا بحاول ابنى شخصيتى من الاول وفعلا الحاجات اللى انا عايزاها تكون موجوده فيا بحاول اعالجها وحضرتك بقي اللى بتساعدنى اشكرك جداا لان حضرتك بتقدر تفهمنى وبتقدر تقنعنى بالصح وانا كمان الحمد لله بنفذه الجواب: مبدئيا تأكدى بشمهندسة هبة إن مافيهاش تعب و لا حاجة بالعكس أنا بحب جدا النوع ده من الأسئلة اسألى ع طول و مالكيش دعوة و يسعدنى أساعد فى أى وقت

السؤال: مميزاتك وعيوبك ف وجهة نظرك الجواب: دى نقطة يطول البحث و الكلام فيها و أنا ربنا أنعم علىّ بمميزات كتير و عندى برضه عيوب خطيرة فتحبى تاخدى فكرة عن المميزات و العيوب فى أنهى مجال أو أنهى مكان بالظبط ؟

السؤال: طيب انا سؤالى بيقول انى ناقصنى موضوع الثقه بالنفس وكمان دايما اللى حواليا شايفين ان ده عيب فيا ؟؟؟ انا بقي عايزه اعرف اازاى اتحول لشخص بيثق ف نفسه وكمان اقدر اوصل ده للناس ؟؟؟ ى رب حضرتك تكون فهمتنى الجواب: اها كده فهمت بطء الفهم ده من عندى أنا عشان التركيز فأعتذر كنت كتبت شوية اقتراحات فى الموضوع ده و وضحتها فى المقالة دى بس دى قديمة من أيام تانية ثانوي تقريبا فحابب أضيف ملاحظات ثقتك بنفسك زى بالظبط ثقتك فى الناس هى قرار تتخذيه عن وعى منك القرار ده عشان تتخذيه بشكل صحيح بيكون مبنى على اللى بيسموه الصورة الذاتية او بتعبير ادق ازاى شايفه نفسك ازاى شايفة نفسك دى بتتبنى على حاجتين أولا كلامك مع نفسك و ثانيا كلام الناس معاكى المشكلة إن الكلام ده مش دايما بيكون كويس و أحيانا بيكون هدام فالمطلوب هو إنك تبنى نظرتك لنفسك بنفسك ازاى ؟ بالورقة و القلم و فكرى فى إنجازاتك و قدراتك و صفاتك الإيجابية ممكن ف الأول ماتخطرش ببالك الأفكار لكن باستمرار التفكير فى الموضوع ده بتوصلى لأنك تعرفى نقاط القوة اللى عندك ركزى بقى على نقاط القوة دى ازاى تستخدميها فى النهاية لما تكونى بتعملى حاجة شايفة إنها ليها أثر كويس فدى من أقوى الحاجات اللى تبنى ثقتك بنفسك حبى نفسك و تقبليها كما هى بالحلو و المر حب النافس مش أنانية طالما بيتوازم مع حب الناس إنما عدم حب النفس باسم التواضع أو الخوف من الغرور فده من أسوأ الأخطاء اللى الواحد ممكن يعملها فى حياته ازاى توصلى للناس إنك واثقة فى نفسك ؟ أعتقد إن ده بيظهر من مواقفك و قراراتك بتبقى حاجة تلقائية فى الغالب فى رأيى الموضوع له تفاصيل كتير فيسعدنى لو عندك أسئلة تانية فيه تقوليها الحلقتين دول كويسين اوى فى الموضوع ده لو مشغولة دلوقتى ممكن تحفظى الرابط و تبقى تشوفيهم وقت ماتحبى و تقدرى تبحثى أكتر لو تحبى و تستفيدى جدا من الذكاء الوجدانى

السؤال: ماانكرش إن الأمر له مميزات كتير ،، بس أحد عيوبه إن الروح مش بتحس بترفض تتقبل فكرة الزمن ،، ده مثلا مثال بسيط ،، فكرة إن الروح مش راضية تستوعب إنها عايشة ومحكومة بوقت وبعد كده هتكمل فى مرحلة تانية مش عارفة عرفت أسأل السؤال بصياغة توصله صح ولا لأ الجواب: بيتهيألى التفكير فى المسألة دى يحتاج أكتر يكون على أرض ثابتة المشكلة إن أمور الروح مانقدرش نفهمها فى النهاية و علمنا بيها ضئيل جدا جدا

السؤال: محتاج شويه يقه بالنفس عايز تثق انت بنفسك وكمان تحاول تظهر للي حواليك ان انت واثق بنفسك الجواب: معلش صيغة السؤال لخبطتنى هل السؤال ازاى الواحد يثق فى نفسه ؟

السؤال: لو إنسان وصل لمرحلة إنه عايش بروحه بنسبة أكتر من البشر الطبيعيين ،، تفتكر إزاى يقدر يتأقلم مع قوانين الدنيا ؟ الجواب: لو فعلا فهمت سؤالك صح فكون الإنسان ده كده نعمة عظيمة من ربنا و مش دايما التأقلم شىء كويس بس بشكل عام ممكن يركز مشاعره تبقى أقرب للشفقة منها إلى الضيق و لنا فى إبراهيم عليه السلام أسوة حسنة يا رب أكون فهمت السؤال صح

السؤال: كل سنه وانت بألف صحة وسلامة يا حبيب قلبى ويارب تكون حصدت نجاح كبير الجواب: و انت بالصحة و السعادة صديقى العزيز أحيانا يكون الإنجاز الكبير داخل نفسك

السؤال: ربنا معاك يا عمر وان شاء الله هتلحق تخلصها وتراجع كمان الجواب: ربنا المستعان عموما الحمد لله أنا فى البرمجة كويس بس محتاج أعمل

السؤال: طيب وايه السبب ؟؟ وحاول تقسمها علي الايام على اجزاء وهي هتخلص معاك الجواب: مش على كده بس احساس الملل من التكرار من ناحية و عدم التركيز من ناحية تانية المهم إنى ببدأ فيها دلوقتى اهو لسة انشغلت ف شوية حاجات اليومين اللى فاتوا

السؤال: عامل ايه ف مذاكره البرمجه ؟ الجواب: وحش مقصر جدا

السؤال: حبيت اتأخر شويه واقلك كل سنة وانت طيب متأخر عشان تاخد وقت طويل شويه وميكونش وراك اسئله كتير كل سنه وانت طيب يا عمر وفعلا انا سعيد بمعرفتك ويارب السنه الجديده تكون بدايه خير ليك وسعاده ان شاء الله وهفضل اكررها عشره الزقااااااازيق الجواب: هههههههههههههه حبيب قلبى و انت بالصحة و السعادة

السؤال: طب ايه أكتر سؤال كنت نفسك حد يسألهولك اوى ؟؟ وهل حد سأله ولا لسا ؟؟ الجواب: الحقيقة مش متذكر

السؤال: انت بردوه كنت شابف الثانويه العامه بنفس المنظور اللى الناس بتبص منه ؟ الجواب: لا خالص

السؤال: سنه سعيده عليكم انشاء الله هتكون احسن كتير من السنه اللى فاتت ويارب كل واحد فيكم يقدر يحقق امانيه السنه دى وربنا يوفق الجميع الجواب: ربنا يسعد أيامك يا محمد

السؤال: ايه رئيك لو الناس اتكلمك بالعربية الفصحى ؟ وهل ده ينفع دلوقتى الجواب: مش متأكد جايز ينفع على المدى البعيد بس بشكل خاص بالنسبة لى بحب الفصحى